ગુજરાત પ્રદેશ કોંગ્રેસના પ્રમુખ અમિત ચાવડાની આગેવાનીમાં રાજ્યપાલને પાઠવેલા આવેદનપત્રમાં જણાવ્યું હતું કે, મુંબઈ પ્રાથમિક શિક્ષણ અધિનિયમ-૧૯૭૪ તેમજ આરટીઈ એક્ટ ર૦૦૯-ર૦૧૦ તેમજ વખતો વખતના સુધારા સંદર્ભે ગુજરાત શિક્ષણ વિભાગના સરકારી પરિપત્રો અને ઠરાવોને નિયમોને આધિન કોઈપણ સંજોગોમાં હાલની પ્રાથમિક શાળાઓ બંધ કરી અને અન્ય ગામમાં મર્જ ન કરી શકાય તેવા સ્પષ્ટ નિર્દેશ છે, તેમ છતાં શિક્ષણ વિભાગના સચિવના નિવેદન મુજબ શાળાઓ બંધ કરવાના નિર્ણયનો અમલ શરૂ થઈ ગયો છે.